als_Latn dik_Latn sag_Latn
Këshilli i Mediave të Shkruara të Kosovës (KMSHK) ka hapur të hënën konkursin për çmimin e Bashkimit Evropian (BE) për gazetarinë hulumtuese, shpërblim ky që është themeluar nga Komisioni Evropian, pas strategjisë për zgjerim të BE-së, e cila paraqet nevojën e madhe për sigurim të lirisë së shprehjes në media dhe për mbështetje të gazetarisë hulumtuese për të monitoruar proceset e reformimit dhe për të ruajtur momentin historik drejt pranimit në BE.
Përfaqësuesi special i BE-së në Kosovë, Samuel Zbogar, tha gjatë hapjes së konkursit se edhe mediat e Kosovës, sikurse ato të rajonit duhet të bëjnë përpjekje që të zhvillojnë më shumë gazetarinë hulumtuese.
Ai theksoi se kjo formë e gazetarisë është shumë e rëndësishme për të zbuluar korrupsionin, krimin e organizuar dhe shkeljet e tjera të të drejtave të njeriut.
”Shteti i Kosovës duhet të krenohet me gazetarët e saj. Qëllimi i këtij konkursi është që të njihet gazetari i vitit ku BE-ja me vendet e saj anëtare do ta ndaj këtë çmim prestigjioz. Guximi në televizione dhe në gazeta nuk duhet të mungoj nga gazetarët”, ka theksuar Zbogar.
Nehat Islami, drejtor ekzekutiv i KMSHK-së, organizatë kjo anëtare e partneritetit rajonal të organizatave të shoqërisë civile që zbaton këtë projekt në shtatë shtetet e Ballkanit Perëndimor, tha se gazetaria hulumtuese është një korrigjues i shoqërisë kur shteti dhe forcat politike nuk kanë vullnet e as guxim të reagojnë ndaj sëmundjeve të rënda të shoqërisë, siç është korrupsioni, kapja e shtetit dhe të këqijat tjera të një shoqërie.
Sipas tij, gazetaria hulumtuese duhet të jetë një fuqizim i shprehjeve të gazetarisë, ku në raste të ndryshme gazetaria është ajo e cila fletë më shumë se sa sferat e tjera.
Konkursi për çmimin e BE-së për gazetarinë hulumtuese është hapur sot me 16 mars dhe do të mbetet i hapur deri me 15 prill 2015. Ky çmim për gazetari hulumtuese do të jepet për tri vjet me radhë në shtatë shtete, kurse fondi për çdo vit në çdo shtet do të jetë 10 mijë euro dhe shpërblimi për secilin gazetar do të jetë ndërmjet 3.000 dhe 5.000 euro.
Për më shumë informata si dhe për detaje rreth aplikimit, mund të vizitoni faqen zyrtare të Këshillit të Mediave të Shkruara të Kosovës www.presscouncil-ks.org.
als_Latn als_Latn als_Latn als_Latn als_Latn als_Latn als_Latn als_Latn